ร้านอาหารทะเลริมหาดชิลๆ ร้านนี้ใครมาก็ต้องมาจัดนะคะ เพราะเป็นร้านดังในย่านนี้เลยทีเดียว กับร้าน “สังเวียนซีฟู้ด” ร้านนี้อยู่ที่หัวหิน ชะอำค่ะ ร้านนี้อยู่ใกล้กับโรงแรม Springfield ค่ะ บรรยากาศก็เป็นแบบริมหาด กับด้านใน ซึ่งคนส่วนใหญ่และเราก็นั่งชิลริมหาดกันค่ะ เพราะลมเย็นสบายกว่า ลูกค้าเค้าก็เยอะดี เข้าออกตลอดๆ เลย
ส่วนเมนูก็แนะนำเป็นพวกอาหารทะเลค่ะ อย่างพวกปูม้านึ่ง ปลาทอดน้ำปลา ต้มยำทะเล หอยตลับ ปลาหมึกไข่เค็ม ปลาหมึกนึ่งมะนาว แต่ที่เราติดใจจะเป็นเมนู “เนื้อปูผัดผงกะหรี่” ค่ะ ซึ่งเนื้อปูสด เยอะดี รสชาติก็เข้มข้นดีนะ กลมกล่อมใช้ได้ค่ะ ถือว่าเป็นรสชาติที่ชอบดีค่ะ หากใครอยากจะมาลองร้านดังแวะมาได้ค่ะ เค้าเปิดทุกวันตั้งแต่ 10.00-21.00 น. หากเป็น ส.-อา. เค้าเปิดถึง 4 ทุ่มเลยทีเดียวค่ะ